Kopjehubro

Kopjehubro (Bubo capensis) er en monotypisk rovfugl i slekten Bubo og inngår i gruppen ørneugler (Bubonini) i uglefamilien (Strigidae). Tre underarter anerkjennes. Disse fordeler seg i to klader.

BirdLife International hevder at arten er livskraftig, men oppgir ingen populasjonstall.

 Biologi 
miniatyr|venstre|Vill kopjehubro.
Kopjehubro blir cirka 48–58 cm lang. Hannen veier omkring , mens hunnen er større og veier omkring . Vingespennet utgjør cirka 120–125 cm.

Arten har ei generelt mørkebrun fjærdrakt og distinkte øretufser på hodet. Ansiktsskiven er lys blekbrun med svart kant; mørk brun over med lyse rødbrune og bleke flekker, vingedekker variabelt flekket med hvitt; flygefjær og hale med bånd; halsen hvit; undersiden er krembrun, brystet med kraftige mørke flekker, sidene flekket og buken stripet; tarsus og tær tett fjæret; iris oransje-gul til oransje; vokshud grålig; nebb mørkt hornfarget; tær brunlige.

Arten skiller seg fra flekkhubro (B. africanus) ved større størrelse (900 g eller mer versus <850 g hos africanus), oransje versus klart gule iriser, brunere fjærdrakt og brystmarkeringer. Ungfuglen er stort sett grå med rødbrune bånd, vinger og hale som hos voksne, uklare øretufser. Rasene skiller seg ved størrelse: mackinderi er størst (vingelengde 375–428 mm), mørkere over; dilloni nesten like stor (vingelengde 341–417 mm), mørkest, mindre grovt markert på undersiden; nominatformen er minst (vingelengde 330–392 mm).

Arten foretrekker skogkledde daler, lave klipper og raviner i steinete fjellterreng, i Eritrea og Etiopia i høyder omkring . 36 reir er registrert i det sentrale Kenya, på høyder mellom . Arten jakter også over nærliggende åpne steinete skråninger og gressland. I sør forekommer den også i flatt, tørt og åpent landskap og jakter i åpen savanne.

Arten er vanligvis stedfast, men voksne individer kan av og til forlate territoriet utenfor hekkesesongen. Unge fugler kan vandre vidt omkring og dukker iblant opp i byer og utenfor sitt normale utbredelsesområde.

Kopjehubro jakter mellomstore pattedyr, hovedsakelig harer og fjellrotter, men også flaggermus, rotter og jordrotter, samt dessuten fugler, spesielt duer og hønsefugler, men opptil størrelsen av skyggefugl (Scopus umbretta). Av og til jakter den også reptiler og amfibier, skorpioner og insekter.

 Inndeling 
Inndelingen følger Birds of the World. Norske navn på artene følger Artsdatabanken.

 Strigiformes, ugler
 Strigidae, uglefamilien 
 Striginae, (egentlige ugler)
 Bubonini, (ørneugler)
 Bubo, hubroer
 B. scandiacus, snøugle
 B. virginianus, amerikahubro
 B. magellanicus, chilehubro
 B. bengalensis, bengalhubro
 B. cinerascens, sahelhubro
 B. africanus, flekkhubro
 B. milesi, wadihubro
 B. capensis, kopjehubro
 (Gr. dillonii/mackinderi)
 B. c. dillonii, utbredt i Sør-Eritrea og De etiopiske høylandene
 B. c. mackinderi, utbredt fra det vest-sentrale Kenya til Zimbabwe og Vest-Mosambik
 (Gr. capensis)
 B. c. capensis, nominatformen er utbredt i Sør-Afrika og Namibia
 B. ascalaphus, ørkenhubro
 B. bubo, hubro
 Scotopelia, (flodugler)
 Ketupa, (fiskeugler)

 Referanser 
BirdLife International. 2024. Bubo capensis. The IUCN Red List of Threatened Species 2024: e.T22688944A263651172. https://dx.doi.org/10.2305/IUCN.UK.2024-2.RLTS.T22688944A263651172.en. Accessed on 30 April 2025.

Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, and J. S. Marks (2020). Cape Eagle-Owl (Bubo capensis), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.caeowl1.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1834